EkBass/fiwiki-20250220-pages-articles huggingface dataset:
Savilahden Urheilijat

Savilahden Urheilijat (SavU) on vuonna 1946 perustettu jalkapalloseura Mikkelistä.Urheiluseurat Mikkelin kaupunki. Viitattu 21.12.2008. SavUn miesten edustusjoukkue pelaa Kolmosen Kaakkois-Suomen lohkossa. Parhaimmillaan joukkue pelasi Kakkosessa vuosina 1973–1974 ja 2002.Finland – Divisional Movements RSSSF. Viitattu 21.12.2008. Kolmosessa SavU on sijoittunut viime vuosina tasaisesti sarjan keskikastiin ilman mainittavaa putoamisvaaraa. Seuran kotikenttä sijaitsee Mikkelin vanhan maalaiskunnan alueella Rantakylässä. SavU toimi perustamisensa jälkeen Mikkelin pitäjän keskusseurana, ja muun muassa Kalvitsan Urheilijat ja Voimistelu- ja Urheiluseura Myry liittyivät sen alaosastoiksi. Tuolloin SavU:n nimellä harjoitettiin myös yleisurheilua, hiihtoa ja pesäpalloa. 1970-luvun puolivälistä lähtien seura on keskittynyt jalkapalloon.Historiikki Kalvitsan Urheilijat. Viitattu 21.12.2008.Historiikki Voimistelu- ja Urheiluseura Myry. Viitattu 21.12.2008. SavU:lla ei ole nykyään minkäänlaista junioritoimintaa. Kausina 2009 ja 2010 SavU teki farmisopimuksen Mikkelin Palloilijoiden kanssa. Kaudelle 2011 sitä ei enää jatkettu, mutta muuten yhteistyö seurojen välillä toimii edelleen. Lisäksi SavU teki kaudeksi 2011 farmisopimuksen Nelosessa pelaavan Ristiinan Pallon kanssa.Farmisopimus SavU. Viitattu 23.4.2011. == Lähteet == == Aiheesta muualla == * Savilahden Urheilijoiden sivusto Luokka:Mikkeliläiset urheiluseurat Luokka:Suomalaiset jalkapalloseurat Luokka:Vuonna 1946 perustetut urheiluseurat
Goodman Ace

thumb|250px|Goodman ja Jane Ace vuonna 1938 Goodman Ace (15. tammikuuta 1899 Kansas City, Missouri - 25\. maaliskuuta 1982 New York, New York oli yhdysvaltalainen näyttelijä ja radio- ja televisiokäsikirjoittaja. Hänet muistetaan parhaiten radiosarjasta Easy Aces, jota hän teki yhdessä vaimonsa Jane Acen kanssa.britannica.com: Goodman Ace Goodman Ace tapasi tulevan vaimonsa Jane Epsteinin high schoolissa ollessaan. Avioliiton he solmivat 1922. Ace pääsi Kansas City Postiin aluksi toimittajaharjoittelijaksi ja myöhemmin elokuva-arvostelijaksi. Hän sai myös oman päivittäisen 15-minuuttisen radio-ohjelman paikallisella radioasemalla. Ohjelman vieraiden jäätyä kerran saapumatta paikalle, Ace pyysi vaimonsa mukaan lähetykseen. Pariskunnan rento ja luonnollinen jutustelu sai positiivisen vastaanoton ja sen pohjalta kehittyi pitkäikäinen valtakunnallinen kuunnelmasarja Easy Aces. Radiossa sarjaa tehtiin vuoteen 1945 asti ja vuonna 1949-1950 siitä tehtiin televisioversiota. 1950- ja 1960-luvuilla Goodman Ace kirjoitti materiaalia muun muassa Milton Berlelle, Perry Comolle ja Danny Kayelle.Radio Hall of Fame: Goodman & Jane Ace Goodman Ace nimettiin Radio Hall of Fameen vuonna 1990. ==Lähteet== ==Aiheesta muualla== * Luokka:Radio Hall of Fame Luokka:Yhdysvaltalaiset radionäyttelijät Luokka:Yhdysvaltalaiset televisiokäsikirjoittajat Luokka:Yhdysvaltalaiset radiokäsikirjoittajat Luokka:Vuonna 1899 syntyneet Luokka:Vuonna 1982 kuolleet
Erkki Suomaa

Erkki Väinö Johannes Suomaa (salanimi Eki Suomaa, s. 6. huhtikuuta 1950) on suomalainen säveltäjä ja sanoittaja. Hänen tunnetuimmat sävellyksensä ovat Aamulaulu (1979), Amalian luhdissa (1979), Hevoskopukka (1979), Kotimaa (1997), Poika ja Tyttö (1979), Terveisiä kirkosta (1979). Sanoituksista tunnetuin lienee Rauli Badding Somerjoen käännöshitti Jykevää on Rakkaus albumilta Sydän lämpöä täys (1975). Albumin kappaleista Suomaan käännöksiä ovat myös Hei pieni joko mennään, Minä huijasin ja nimikappale Sydän lämpöä täys. ==Lähteet== Luokka:Suomalaiset säveltäjät Luokka:Suomalaiset sanoittajat Luokka:Vuonna 1950 syntyneet Luokka:Elävät henkilöt
Jukka Pääkkönen

Jukka Pääkkönen on suomalainen näyttelijä. Hän on esiintynyt muun muassa televisio-ohjelmissa Tonttu Toljanteri ja Lehmän vuosi. Lisäksi hän on näytellyt Sonnisen roolia vuodesta 2010 lähtien itäsuomalaisen Vesuri Productions -findie-elokuvaryhmän Kirvessyrjän terveyskeskus -pseudodokumentissa. Pääkköselle myönnettiin taiteilijaeläke vuonna 2017. == Lähteet == ==Aiheesta muualla== * * Luokka:Suomalaiset televisionäyttelijät Luokka:Syntymävuosi puuttuu Luokka:Elävät henkilöt
Loya jirga

Loya jirga (, ) on afganistanilainen poliittinen foorumi, jirgan muoto, jossa heimopäälliköt kokoontuvat päätöksentekoon. Loya jirga merkitsee "suurta kokousta" tai "korkeaa neuvostoa". Loya jirga on Afganistanin poliittisten vallanpitäjien kokous, jossa valitaan uudet kuninkaat, päätetään perustuslain muutoksista tai muista tärkeistä poliittisista kysymyksistä. ==Historia== Alun perin loya jirgaan osallistui ainoastaan pataaniryhmien edustajia ja Afganistanin muut etniset ryhmät saivat edustuksensa vasta myöhemmin. Tämä vuosisatoja vanha Afganistanin kansallinen poliittinen instituutio vastaa šarian neuvoa-antavaa kokousta (). ==Lähteet== Luokka:Afganistanin politiikka
Penny Black

Penny Black (myös Black Penny, ) on maailman ensimmäinen postimerkki.Briggs 1993, s. 52 Merkin kuva oli tehty kuningatar Viktoriasta 15-vuotiaana tehdyn luonnoksen mukaan. Se julkaistiin Isossa-Britanniassa 1. toukokuuta 1840, mutta tuli käyttöön vasta 6. toukokuuta 1840. 1830-luvulla Isossa-Britanniassa postimaksut olivat korkeita ja niiden määräytymistä oli vaikea ymmärtää. Yleensä vastaanottaja maksoi postimaksun vastaanottaessaan lähetyksen ja maksu perustui lähetyksen painoon ja kuljetusmatkaan. Postimaksujen laskeminen vei työntekijöiltä paljon työaikaa. Sir Rowland Hill, englantilainen opettaja ja keksijä, ehdotti vuonna 1837 postimerkkien käyttöönottoa osoittamaan, että lähetyksestä on maksettu postimaksu. Kesti kuitenkin kolme vuotta ennen kun Black Penny julkaistiin 1. toukokuuta 1840. Sillä saattoi lähettää matkasta riippumatta puolen unssin (noin 14 gramman) painoisen kirjelähetyksen maan rajojen sisäpuolella. Samaan aikaan otettiin myös käyttöön ehiöt jotka olivat kirjekuoria joihin oli painettu valmiiksi maksun arvoa osoittava leima. Penny Blackiä painettiin vuoden aikana yli 68 miljoonaa kappaletta, joten se ei ole kovin harvinainen postimerkki, mutta se on edelleen suosittu keräilykohde. Sen korvasi seuraavana vuonna 1841 Penny Red -postimerkki. == Lähteet == * === Viitteet === == Aiheesta muualla == * * Luokka:Postimerkit Luokka:1840
Piberbach

Piberbach on kunta Linz-Landissa Ylä-Itävallan osavaltiossa Itävallassa. Kunnassa oli vuoden 2019 arvion mukaan 1 888 asukasta. Sen pinta-ala on 17,3 neliökilometriä ja kunnanjohtajana toimii Florian Kranawetter. Kunnan korkeus merenpinnasta on 320 metriä. == Lähteet == == Aiheesta muualla == * Kunnan kotisivut Luokka:Ylä-Itävallan kunnat
Messalina

Valeria Messalina (noin 23–48) oli Rooman keisari Claudiuksen kolmas vaimo. Hän oli Claudiuksen suuri rakkaus, mutta hän petti tätä lukemattomien miesten kanssa. Messalina oli 33 vuotta Claudiusta nuorempi. Messalinan kanssa Claudius sai pojan, Britannicuksen, ja Octavia-tyttären. Messalina rakastui senaattori Gaius Siliukseen. Claudiuksen poissa ollessa Messalina vietti suurin juhlamenoin häitä Siliuksen kanssa. Messalina yritti silloin anastaa vallan Claudiukselta ja asettaa Siliuksen uudeksi keisariksi. Claudius kuitenkin teloitutti molemmat syytettyinä maanpetoksesta. ==Lähteet== *Tieteen Kuvalehden Historia 4/2008 s. 21 Luokka:Rooman keisarinnat Luokka:Rooman valtakunnan teloittamat Luokka:20-luvulla syntyneet Luokka:Vuonna 48 kuolleet
Live at Kelvin Hall

Live at Kelvin Hall on The Kinksin tammikuussa 1968 julkaistu konserttitaltiointi, joka on äänitetty Glasgow'ssa, Skotlannissa 1. huhtikuuta 1967. Yhdysvalloissa albumi julkaistiin nimellä The Live Kinks. ==Kappaleet== A-puoli #Till the End of the Day #A Well Respected Man #You’re Looking Fine #Sunny Afternoon #Dandy B-puoli # * I’m on an Island #Come on Now #You Really Got Me #Medley: Milk Cow Blues / Batman Theme / Tired of Waiting for You / Milk Cow Blues *Vuoden 1998 uusintapainos sisältää kappaleet sekä mono- että stereoversioina. ==Kokoonpano== *Ray Davies - laulu, kitara *Dave Davies - laulu, kitara *Pete Quaife - bassokitara, taustalaulu *Mick Avory - rummut ==Lähteet== Luokka:Vuoden 1968 konserttitallenteet Luokka:The Kinksin albumit
Biswamoy Biswas

Biswamoy Biswas (2. kesäkuuta 1923 Kalkutta Intia – 10. elokuuta 1994 Kalkutta) oli intialainen lintutieteilijä. Biswasin isä oli geologian professori. 1947 Biswas sai Zoological Survey of Indialta (ZSI) kolmen vuoden apurahan, jonka avulla hän saattoi opiskella British Museumissa, Berliinin eläintieteellisessä museossa Erwin Stresemannin ohjauksessa ja American Museum of Natural Historyssa Ernst Mayrin ohjauksessa. Biswas promovoitiin filosofian tohtoriksi Kalkuttan yliopistossa 1952. Hän osallistui Daily Mail -lehden osittain rahoittamalle Lumimies-tutkimusretkelle Mount Everestille 1954. Hän oli American Ornithologists' Unionin (AOU) jäsen vuodesta 1948, ja 1953 hänet valittiin kirjeenvaihtajajäseneksi. Myöhemmin hänen vastuulleen tuli ZSI:n lintu- ja nisäkäsosasto. AOU myönsi hänelle työskentelyyn British Museumissa Chapman-apurahan vuosina 1965, 1966 ja 1970. Sittemmin hän toimi ZSI:n johtajana, kunnes jäi eläkkeelle 1981. Vielä sen jälkeenkin hän toimi vuoteen 1986 emeritustutkijana. Biswasin kirjallinen tuotanto oli hyvin laaja. Hänen päätutkimuskohteinaan olivat Nepalin ja Bhutanin linnusto. Biswas nimesi ja kuvaili indokiinankaijan (Psittacula roseata).ITIS Hänen kunniakseen on nimetty Biswamoyopterus biswasi-liito-oravalaji.ITIS == Teoksia == * A Check- list of Genera of Indian Birds (1953). * The Birds of Nepal, 12 osaa (1960–1967). * The Birds of Bhutan, yhdessä Salim Alin ja Sidney Dillon Ripleyn kanssa (1995). == Lähteet == * Ernst Mayrin laatima muistokirjoitus (The Auk) Luokka:Intialaiset ornitologit Luokka:Vuonna 1923 syntyneet Luokka:Vuonna 1994 kuolleet
Resoluutio

Termillä resoluutio on runsaasti erilaisia erotus- ja erottelukykyyn liittyviä merkityksiä, ja lisäksi muita merkityksiä * Resoluutio (mittaustekniikka), kuvaa mittausten digitoinnin ja diskretoinnin vaikutusta mittaustekniseen resoluutioon. * Resoluutio (kuvatekniikka), tarkastelee kuva-alkioiden ja rasteroinnin merkitystä kuvan resoluutioon. *Näytön kuvatarkkuus, ilmaisee näytön kuvapisteiden määrän. * Resoluutio (kemia), enantiomeerien erottaminen raseemisesta seoksesta * Resoluutio (luonnontieteet), tarkastelee fysikaalisten tekijöiden ja luonnonlakien rajoittamaa resoluutiota * Resoluutio (hallinto), päätöslauselma * Resoluutio (logiikka) * Resoluutio (lääketiede) * Kaukoputken erotuskyky * Ballististen ohjusveneiden Resolution- luokka Luokka:Seulonnan keskeiset artikkelit
Histeria!

Histeria! on Warner Bros. Animationin tuottama yhdysvaltalainen Daytime Emmylla palkittu piirrossarja, jonka loi Tom Ruegger. Siitä tuotettiin yhteensä 52 jaksoa, jotka esitettiin Yhdysvalloissa Kids' WB:llä vuosien 1998–2000 aikana. Suomessa sarjaa esitti Nelonen vuosina 2000–2002 suomeksi tekstitettynä. Toisin kuin Warnerin edelliset 1990-luvulla tuottamat sarjat Tiny Toons, Animaaniset ja Bittipää, Histerian tarkoitus viihdyttämisen lisäksi oli opettaa historiaa erilaisten parodioiden ja musikaalien kautta. Sarja on saanut myös paljon vaikutteita muun muassa vuoden 1978 ranskalaisesta animaatiosarjasta Olipa kerran ihminen ja minitelevisiosarjasta This is America, Charlie Brown. ==Äänirooleissa== ==Vastaanotto ja arvostelu== Wizard Magazine listasi vuonna 2001 Histerian sijalle 76 laatimassaan kautta aikain sadan parhaan animaatiosarjan listalla. ==Lähteet== * Histeria! TV.comissa * The Big Cartoon Database ===Viitteet=== Luokka:1990-luvun piirrossarjat Luokka:Yhdysvaltalaiset televisiosarjat
Jääkiekon maailmanmestaruuskilpailut 1958

Jääkiekon maailmanmestaruuskilpailut 1958 olivat järjestyksessään 24. jääkiekon maailmanmestaruuskilpailut. Kisat pidettiin Norjassa, Oslossa Jordan Amfi -areenalla, johon mahtui 5 500 henkeä. Kultaa voitti Kanada. Sen joukkue oli nimeltään Whitby Dunlops. Neuvostoliitto saavutti hopeaa ja Ruotsi pronssia . Suomen sijoitus oli kuudes. Isäntämaa Norja oli seitsemäs, eli toiseksi viimeinen. Maailmanmestaruuskilpailut olivat ensimmäiset, jotka pelattiin jäähallissa. ==Sarjataulukko== Joukkue O V T H Maalit Pts CAN URS SWE TCH USA FIN NOR POL Kanada 7 7 0 0 82-6 14 4-2 10-2 6-0 12-1 24-0 12-0 14-1 align=left 7 5 1 1 44-15 11 4-3 4-4 4-1 10-0 10-2 10-1 align=left 7 5 0 2 46-22 10 7-1 8-3 5-2 9-0 12-2 align=left 7 3 2 2 21-21 8 2-2 5-1 2-0 7-1 Yhdysvallat 7 3 1 3 29-33 7 4-2 6-1 12-4 align=left 7 1 1 5 9-51 3 2-1 2-2 align=left 7 1 0 6 12-44 2 8-3 align=left 7 0 1 6 14-65 1 === Mestarijoukkue === Joukkue Pelaajat 1\. CAN Whitby Dunlops: Henri Air, Robert Attersley, Connie Broden, Charles Burns, Roy Edwards, Gus Gagnon, George Gosselin, John Henderson, Jean-Paul Lamirande, Jack McKenzie, Gordon Myles, Ted O'Connor, Tom O'Connor, George Samolenko, Harry Sinden, Sid Smith, Alf Treen ==Lähteet== * http://hockey365.celeonet.fr/hockeyarchives/mondial1958.htm === Viitteet === 1958 Luokka:Jääkiekon Euroopan-mestaruuskilpailut Luokka:Vuoden 1958 jääkiekko
Liv Kjersti Eikeland

Liv Kjersti Eikeland (s. 20. maaliskuuta 1979 Bergen) on norjalainen uransa lopettanut ampumahiihtäjä. Ampumahiihdon maailmanmestaruuskilpailuissa vuonna 2005 Eikeland oli normaalimatkan kuudestoista. Samojen kisojen viestissä Eikeland ja Norjan joukkue oli viides. Maailmancupissa Eikeland sijoittui toiseksi normaalimatkan kisassa Östersundissa helmikuussa 2008. Hän on Norjan mestari vuodelta 2004 sprinttimatkalta ja junioreiden viestimaailmanmestari vuodelta 1998. Eikeland seurustelee ruotsalaisen ampumahiihtäjän Carl Johan Bergmanin kanssa. == Lähteet == == Aiheesta muualla == * Luokka:Norjalaiset ampumahiihtäjät Luokka:Vuonna 1979 syntyneet Luokka:Elävät henkilöt
Dharmapummi

__NOTOC__ Dharmapummi on Pelle Miljoona Unabomber -yhtyeen toinen ja Pelle Miljoonan 28. albumi. Se julkaistiin 25.3.2009.http://www.pellemiljoona.net/uutiset.php?uutinen=57#57 == Kappaleet == # # # # # # # # # # # # == Kokoonpano == * Pelle Miljoona – rummut, laulu * Jukka Melametsä – kitara * Maria Hänninen – basso == Arvostelut == * Rumba: ristiriitainenRumba: Levyarvio * Soundi: Soundi: Levyarvio == Lähteet == Luokka:Pelle Miljoonan albumit Luokka:Vuoden 2009 albumit
Staffolo

Staffolo on kunta Anconan maakunnassa Italiassa. Se sijaitsee 35 kilometriä Anconan kaupungista lounaaseen. Staffolossa on runsaat 2 000 asukasta. == Lähteet == Luokka:Anconan maakunnan kunnat
Täällä Pohjantähden alla (täsmennyssivu)

Täällä Pohjantähden alla voi tarkoittaa seuraavia: ==Runo vuodelta 1863 ja runoon sävelletty laulu== * "Täällä, pohjantähden alla", alkusäe J. F. Granlundin vuonna 1863 kirjoittamasta runosta Koto-maamme. * Täällä Pohjantähden alla (myös: Kotomaamme), J. F. Granlundin runoon Koto-maamme sävelletty suomalainen hengellinen laulu. Laulu alkaa sanoin: "Täällä, pohjantähden alla, on nyt kotomaamme". ===Laulun mukaan nimetty=== * Täällä Pohjantähden alla, Tapio Rautavaaran vuonna 1966 julkaisema albumi * Täällä Pohjantähden alla, Raita Karpon vuonna 1981 julkaisema albumi * Täällä Pohjantähden alla, Vesa-Matti Loirin vuonna 1983 julkaisema albumi * Täällä Pohjantähden alla, Jaana, Saara ja Sauli Ahvenjärven vuonna 1991 julkaisema albumi * Täällä Pohjantähden alla, Hannu Holman vuonna 1994 julkaisema albumi ==Väinö Linnan romaanitrilogia== * Täällä Pohjantähden alla, Väinö Linnan kirjoittama, vuosina 1959–1961 ilmestynyt romaanitrilogia ===Sovituksia=== * Täällä Pohjantähden alla, Väinö Linnan romaanitrilogiaan perustuva, Edvin Laineen ohjaama elokuva vuodelta 1968 – elokuvan jatko-osa oli nimeltään Akseli ja Elina * Täällä Pohjantähden alla, Väinö Linnan romaanitrilogiaan perustuva radiokuunnelmasarja vuodelta 2008 * Täällä Pohjantähden alla (myös: Täällä Pohjantähden alla I), Väinö Linnan romaanitrilogiaan perustuvan, Timo Koivusalon ohjaaman elokuvasarjan ensimmäinen osa vuodelta 2009 * Täällä Pohjantähden alla II, Väinö Linnan romaanitrilogiaan perustuvan, Timo Koivusalon ohjaaman elokuvasarjan toinen osa vuodelta 2010 ==Musiikkikappale vuodelta 1992== * "Täällä Pohjantähden alla", Petri Laaksosen säveltämä ja Turkka Malin sanoittama musiikkikappale vuodelta 1992. Kappale alkaa sanoin: "Täällä pohjantähden alla, korkeimmalla kukkulalla". ===Musiikkikappaleen mukaan nimetty=== * Täällä Pohjantähden alla, Petri Laaksosen vuonna 1994 julkaisema albumi * Täällä Pohjantähden alla, Ylioppilaskunnan laulajien vuonna 1995 julkaisema albumi * Täällä Pohjantähden alla, Eero Sinikanteleen vuonna 1996 julkaisema albumi ==Katso myös== * Pohjantähti (täsmennyssivu) * Pohjan tähteet ==Lähteet==
Resoluutio (luonnontieteet)

Resoluutio liittyy luonnontieteissä siihen erottelukykyyn, joka saavutetaan luontoa havaittaessa. Resoluutio tarkoittaa kuinka pieniä yksityiskohtia havainnoilla voidaan erottaa. Mitä suurempi (parempi) resoluutio saavutetaan, sitä pienempiä yksityiskohtia voidaan havaita. Resoluutio liittyy kaikkeen havaitsemiseen. Tutuin esimerkki on optinen resoluutio kuten kaukoputken tai mikroskoopin erotuskyky. Saavutettu resoluutio saattaa olla joko fysiikan periaatteiden rajoittamaa, tai se voi riippua havaintovälineiden ominaisuuksista. Viime kädessä resoluutiota voivat rajoittaa esimerkiksi fysikaalisen ilmiön aalto-ominaisuudet, kuten valon diffraktio tai Heisenbergin epätarkkuusperiaate. Myös kohina saattaa asettaa rajan saavutettavalle resoluutiolle. Aistien resoluutio taas riippuu eliön aistielinten rakenteesta, esimerkiksi näkö- ja kuuloaistin tapauksessa. ==Optinen resoluutio== Optista resoluutiota rajoittaa yleisesti valon aallonpituuden suhde havaittavaan kohteeseen (esimerkiksi mikroskoopissa) tai kuvauslaitteen apertuuriin (esimerkiksi kaukoputkessa). Valon aaltoluonteen takia mikroskooppi ei voi erottaa paljon valon aallonpituutta pienempiä yksityiskohtia. Siksi mikroskoopeissa kohde upotetaan joskus erityiseen immersioöljyyn, jonka taitekerroin on suurempi kuin ilmassa ja sen vuoksi aallonpituus lyhyempi. Kaukoputken kulmaerotuskyky taas on sitä parempi mitä suurempi linssin tai peilin halkaisija on. ==Muut kuvauslaitteet== Aallonpituus rajoittaa myös muiden kuin optisten kuvauslaitteiden resoluutiota. Radioteleskoopin erotuskyky on sitä parempi mitä suurempi on antennin läpimitta. Koska radioaaltojen aallonpituus on valoa paljon pidempi hyvään resoluutioon tarvitaan valtavan suuria antenneja. Apertuurin ei kuitenkaan tarvitse muodostua yhdestä yhtenäisestä antennista vaan usea eri paikassa sijaitseva radioteleskooppi voi muodostaa erotuskyvyn kannalta yhden valtavan suuren antennin kun niiden vastaanottamat signaalit yhdistetään interferometrisesti. SAR-tutkassa taas antennin efektiivistä kokoa aallonpituuteen nähden kasvatetaan antennia liikuttamalla ja koostamalla summasignaali eri aikoina suoritetuista mittauksista. ==Aika- ja taajuusresoluutio== Aika ja taajuus ovat toistensa käänteissuureita. Periaatteessa aikaa voidaan mitata sitä tarkemmin mitä suuremmalla taajuudella käytetyn kellon koneisto toimii: sekuntikellolla ei voi mitata aikaa millisekunnin tarkkuudella. Vastaavasti spektrianalysaattorin resoluutiota rajoittaa mittauksen kestoaika: taajuusresoluutio Δf = 1 / ΔT. ==Katso myös== * Resoluutio (mittaustekniikka) * Resoluutio (kuvatekniikka) Luokka:Mittalaitteet
Aure

Aure on kunta Møren ja Romsdalin läänissä Norjassa. Kunnalla on pinta-alaa 644 neliökilometriä ja sen asukasluku oli vuoden 2022 alussa 3 384. Auren kunta perustettiin 1. tammikuuta 1838. Valsøyfjordin kunta erotettiin siitä vuonna 1894 ja Stemshaug vuonna 1914. Stemshaugin kunta yhdistettiin Aureen takaisin 1965. Tustnan kunta yhdistettiin Aureen 2006. Møren ja Romsdalin läänin suurin puukirkko sijaitsee Auressa. Se valmistui vuonna 1924 ja siinä on 800 istumapaikkaa. Aure-kirke-Aure.JPG|Auren kirkko. == Lähteet == == Aiheesta muualla == * Kunnan kotisivu *
Loretta Yu

Loretta Yu (s. 22. joulukuuta 1982 Montréal, Quebec, Kanada) on kanadalainen näyttelijä. Hän on esiintynyt useissa televisiosarjoissa, kuten muun muassa Degrassi: The Next Generation. Hän on näytellyt myös joissakin elokuvissa. Luokka:Kanadalaiset televisionäyttelijät Luokka:Vuonna 1982 syntyneet Luokka:Elävät henkilöt
Kevin Connolly

Kevin Connolly (s. 5. maaliskuuta 1974 New York, New York) on yhdysvaltalainen näyttelijä ja ohjaaja. ==Ura== Connolly aloitti näyttelijän uransa jo kuusivuotiaana näyttelemällä mainoksissa. Hänen ensiesiintymisensä elokuvassa oli pikkurooli Sylvester Stallonen tähdittämässä toimintaelokuvassa Rocky V (Rocky V, 1990). Vuosina 1995–1999 hän näytteli TV-sarjassa Rakkaat viholliset. Nykyään hänet tunnetaan parhaiten Eric Murphyn roolista televisiosarjassa Entourage, jota on näytetty vuodesta 2004 lähtien. Sen lisäksi hän on näytellyt elokuvissa, kuten The Notebook – rakkauden sivut (The Notebook, 2004) ja Jätä se! (He's Just Not That Into You, 2009). Hän on myös ohjannut elokuvia, kuten Whatever We Do (2003) ja Gardener of Eden (2007), Dear Eleanor ja Gotti – viimeinen kummisetä (2018). ==Yksityiselämä== Hän on seurustellut Nikki Coxin ja Nicky Hiltonin kanssa, ja vuonna 2007 hänen huhuttiin tapailevan Haylie Duffia. Connolly on ollut lapsuudesta asti NHL- jääkiekkojoukkue New York Islandersin kannattaja. Tämä on ollut silloin tällöin havaittavissa myös Entourage-ohjelman lavasteissa ja puvustuksessa. ==Aiheesta muualla== * * Kevin Connolly NNDB:ssä * Luokka:Yhdysvaltalaiset näyttelijät Luokka:Yhdysvaltalaiset elokuvaohjaajat Luokka:Vuonna 1974 syntyneet Luokka:Elävät henkilöt
Makareus

Makareus (, ) tai Makar (, ) oli kreikkalaisessa mytologiassa usean mieshahmon nimi. * Makareus, Aioloksen ja Enareten poika, rakastui sisareensa Kanakeen ja vietteli tämän. Heidän isänsä saatua tietää molemmat sisarukset surmasivat itsensä, Kanake vieläpä isänsä tarkoitusta varten lähettämällä miekalla.Plutarkhos: Moralia iv.28 (engl. käännös).Hyginus: Fabulae ccxxxviii (engl. käännös).Ovidius: Heroides xi (engl. käännös). * Makar, yksi heliadeista, oli Helioksen ja Rhoden poika. Hän oli muiden veljiensä mukana surmaamassa yhtä veljeksistä, Tenegestä, kateellisena tämän taidoille. Tekonsa jälkeen hän pakeni Lesbokselle, jossa hänestä tuli kuningas. Joissakin lähteissä Makarin kerrotaan ollen Krinakoksen poika.Diodoros Sisilialainen: Historian kirjasto 5.56.5–57.2 (engl. käännös).Homeros: Ilias 24.453–551 (engl. käännös).Homeeriset hymnit: Apollonille 2 (engl. käännös). * Makareus oli yksi Odysseuksen kumppaneista ja kotoisin Nerikoksesta.Ovidius: Muodonmuutoksia xiv.308–319 (engl. käännös). * Makareus oli Lykaonin poika, jonka mukaan oli nimetty Makareain kaupunki Arkadiassa.Pausanias: Periegesis tes Hellados ('Kreikan kuvaus') 8.3.1–2 (engl. käännös).Apollodoros: Bibliotheke ('Kirjasto') 3.8.1 (engl. käännös). * Makareus oli yksi lapiiteista, jotka osallistuivat Peirithooksen häissä taisteluun kentaureja vastaan. Hän surmasi Erigdupoksen.Ovidius: Muodonmuutoksia xii.429–458 (engl. käännös). * Makareus oli Lokriin kuningas ja Euboian isä.Hyginus: Fabulae clxi (engl. käännös). == Lähteet == Luokka:Kreikkalainen mytologia
Vasemmistososialistinen vihreä ryhmä

Vasemmistososialistinen vihreä ryhmä () on Pohjoismaiden neuvostossa toimiva vasemmistolainen puolueryhmä. VSG:hen kuuluu kahdeksan puoluetta seitsemästä neuvoston jäsenmaasta ja itsehallintoalueesta. Ryhmän tavoitteita ovat muun muassa pohjoismaisen hyvinvointimallin vaaliminen ja kehittäminen sekä Pohjoismaiden kansainvälisen aseman edistäminen. VSG korostaa myös kestävää kehitystä, monikulttuurisuutta ja vapaata sivistystyötä. VSG on neuvoston neljästä ryhmästä pienin. ==Jäsenpuolueet== VSG:n kahdeksasta puolueesta viisi kuuluu Pohjoismaiden vihreän vasemmiston liittoon (NGLA). * Vasemmistoliitto (Vas.) * Vihreä vasemmisto (VG) * Yhtenäisyyslista (EL), Sosialistinen kansanpuolue (SF) ja Alternativet (ALT) * Sosialistinen vasemmistopuolue (SV) * Vasemmistopuolue (V) * Tasavaltalainen puolue * Inuit Ataqatigiit ==Puheenjohtajat== * Steingrímur J. Sigfússon (VG) * 2011– Høgni Hoydal (T) * –2002 Charlotta Bjälkebring (V)Outi Ojalasta puolueryhmän uusi puheenjohtaja * 1995–1996, 1999–2007 Outi Ojala (Vas.) Ojala oli myös ensimmäinen VSG:n ryhmästä valittu Pohjoismaiden neuvoston puheenjohtaja (2001–2002)Outi Ojala: Pohjoismaat avoimuuden ja demokratian puolella (Vau! 7/2002), s. 33. * Rolf Reikvam (SV) ==Lähteet== ==Aiheesta muualla== * Pohjoismaiden vihreä vasemmisto Luokka:Kansainväliset vasemmistolaiset järjestöt Luokka:Pohjoismaiden neuvosto
Koto-maamme

Koto-maamme on J. F. Granlundin kirjoittama suomenkielinen runo, joka ilmestyi ensimmäisen kerran vuonna 1863. Se on tullut tunnetuksi myös hengellisenä lauluna nimillä "Kotomaamme" ja "Täällä pohjantähden alla". Laulua on laulettu sekä perinteisellä sävelmällä että Ilmari Hannikaisen sävellyksenä. Parhaiten se tunnetaan alkusäkeistään "Täällä, pohjantähden alla, on nyt kotomaamme". Tästä laulun alkusäkeestä myös kirjailija Väinö Linna sai aiheen romaanitrilogiansa Täällä Pohjantähden alla (1959–1962) nimeen. ==Katso myös== * Täällä Pohjantähden alla (täsmennyssivu) ==Lähteet== ==Aiheesta muualla== Luokka:Suomalaiset runot
Käkikyyhkyt

Käkikyyhkyt (Macropygia) on kyyhkyjen heimoon kuuluva lintusuku. == Käkikyyhkyihin (Macropygia) kuuluvia lajeja == * Andamaanienkäkikyyhky (Macropygia rufipennis) * Filippiinienkäkikyyhky (Macropygia tenuirostris) * Indonesiankäkikyyhky (Macropygia emiliana) * Isokäkikyyhky (Macropygia magna) * Juovakäkikyyhky (Macropygia unchall) * Melanesiankäkikyyhky (Macropygia mackinlayi) * Papuankäkikyyhky (Macropygia nigrirostris) * Pikkukäkikyyhky (Macropygia ruficeps) * Ruusukäkikyyhky (Macropygia amboinensis) == Aiheesta muualla == * BirdLife Suomi ry: Maailman lintujen suomenkieliset nimet 2., uudistettu painos (2006) * ITIS: Macropygia Luokka:Kyyhkylinnut
Adrian Grenier

Adrian Grenier (10. heinäkuuta 1976 Albuquerque, New Mexico) on yhdysvaltalainen näyttelijä. New Mexicossa syntynyt Grenier vietti lapsuutensa Brooklynissa New Yorkissa. Ensimmäinen elokuva, jossa hän näytteli, valmistui 1997. Hän on näytellyt Vincent Chasen roolissa tv-sarjassa Entourage, jota on esitetty vuodesta 2004 aina vuoteen 2011 asti. Sen lisäksi hän on näytellyt elokuvissa, kuten Paholainen pukeutuu Pradaan (The Devil Wears Prada, 2006). Hän on myös ohjannut, käsikirjoittanut ja tuottanut. ==Aiheesta muualla== * * Adrian Grenier NNDB:ssä * Adrian Grenier TV.comissa * Profiili Entouragen sivuilla Luokka:Yhdysvaltalaiset näyttelijät Luokka:Vuonna 1976 syntyneet Luokka:Elävät henkilöt
Microsoft Security Essentials

Microsoft Security Essentials (MSE, koodinimeltään MorroMicrosoft Microsoft Announces Plans for No-Cost Consumer Security Offering ), on Microsoftin kehittämä ilmainen virustorjuntaohjelma Windows Vista ja Windows 7 -käyttöjärjestelmille. Ohjelma julkaistiin ensimmäisen kerran 29. syyskuuta 2009. Ohjelman kerrotaan tarjoavan perusominaisuudet; vaativampaan käyttöön on edelleen saatavilla tietoturvaan keskittyneiden ohjelmistoyritysten tuotteita. Ohjelmisto on saatavilla myös suomen kielellä. Windows 8 ja Windows 10 -käyttöjärjestelmissä Microsoft Security Essentials on sisäänrakennettu käyttöjärjestelmän Windows Defenderiin. == Menestyminen == Vuonna 2009 MSE menestyi AV-TEST:issä ja sai halutun virustorjuntaohjelmien sertifioinnin. 2012 lokakuussa se menetti sertifioinnin huonon kokonaistuloksen takia AV- TEST:issä. Vuonna 2013 MSE saavutti huonoimman mahdollisen tuloksen (0 pistettä) samaisessa testissä. Vuonna 2012 MSE oli OPSWAT:n raportissa maailman toiseksi suosituin virustorjuntaohjelma. Helmikuussa 2016 ohjelma sai jälleen virustorjuntaohjelmien sertifioinnin. AV-TEST:issä se sai tuolloin 3/6 pistettä. Tästä alkaen ohjelma on parantunut huomattavasti. Maaliskuussa 2017 Tivi -lehti uutisoi että tuolloin uusimmissa testeissä MSE:n testitulos oli kaikkiaan 16,5 pistettä, mikä asettaa sen samalla tasolle esimerkiksi Avastin, Aviran ja AVG:n kanssa. Helmikuussa 2018 ohjelma sai AV-TEST:issä täydet 6 pistettä sekä AV-TEST:in Top Product -merkinnän.https://www.av- test.org/en/antivirus/home-windows/windows-7/february-2018/microsoft-security- essentials-4.10-180547/ == Lähteet == == Aiheesta muualla == * Virallinen sivusto Luokka:Tietoturvaohjelmat Security Essentials
Oi, ihana vapaus

Oi, ihana vapaus (engl. Liberty) on vuonna 1929 ensi-iltansa saanut Leo McCareyn yhdysvaltalainen lyhyt mykkäkomediaelokuva, jonka pääosissa ovat koomikkoparivaljakko Stan Laurel ja Oliver Hardy "Ohukainen ja Paksukainen". Sivuosissa ovat muiden muassa Tom Kennedy, Jimmy Finlayson ja Jean Harlow. Leo McCarey ja H. M. Walker kirjoittivat käsikirjoituksen. Oi, ihana vapaus on mustavalkoinen ja pituudeltaan 20 minuuttia. Elokuva kuvattiin 6 päivässä joulukuussa 1928. Oi, ihana vapaus sai ensi-iltansa kotimaassaan 26. tammikuuta vuonna 1929. Tuotantoyhtiönä oli Metro-Goldwyn-Mayer ja Hal Roach Studios. == Rooleissa == == Aiheesta muualla == * * * 'Oi, ihana vapaus All Moviessa * Luokka:Vuoden 1929 yhdysvaltalaiset elokuvat Luokka:Ohukainen ja Paksukainen -elokuvat Luokka:Yhdysvaltalaiset mykkäelokuvat Luokka:Yhdysvaltalaiset mustavalkoelokuvat Luokka:Yhdysvaltalaiset lyhytelokuvat Luokka:Leo McCareyn ohjaamat elokuvat Luokka:Metro-Goldwyn- Mayerin elokuvat
Hotellissa tapahtuu

Hotellissa tapahtuu ( on Lewis R. Fosterin ohjaama yhdysvaltalainen lyhyt mykkäkomediaelokuva vuodelta 1929, jonka pääosissa ovat Ohukainen ja Paksukainen eli Stan Laurel ja Oliver Hardy. Sivuosissa ovat muiden muassa Jean Harlow ja Ed Brandenberg. Käsikirjoituksen laativat Leo McCarey ja H. M. Walker. Hotellissa tapahtuu on mustavalkoinen ja pituudeltaan 20 minuuttia. Hotellissa tapahtuu kuvattiin viidessä päivässä helmikuussa 1929. Hotellissa tapahtuu sai ensi-iltansa kotimaassaan 18. toukokuuta vuonna 1929. Metro- Goldwyn-Mayer ja Hal Roach Studios -yhtiöt tuottivat elokuvan. == Näyttelijät == ==Lähteet== ==Aiheesta muualla== * * Luokka:Vuoden 1929 yhdysvaltalaiset elokuvat Luokka:Yhdysvaltalaiset mykkäelokuvat Luokka:Yhdysvaltalaiset mustavalkoelokuvat Luokka:Ohukainen ja Paksukainen -elokuvat Luokka:Yhdysvaltalaiset lyhytelokuvat Luokka:Metro-Goldwyn-Mayerin elokuvat
Pensaskyyhkyt

Pensaskyyhkyt (Phaps) on kyyhkyjen heimoon kuuluva lintusuku. == Pensaskyyhkyihin (Phaps) kuuluvia lajeja == * Isopensaskyyhky (Phaps chalcoptera) * Parvipensaskyyhky (Phaps histrionica) * Tiheikköpensaskyyhky (Phaps elegans) == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Phaps Luokka:Kyyhkylinnut
Sundankyyhkyt

Sundankyyhkyt (Turacoena) on kyyhkyjen heimoon kuuluva lintusuku. == Sundankyyhkyihin kuuluvia lajeja == * Liuskekyyhky (Turacoena modesta) * Valkonaamakyyhky (Turacoena manadensis) ==Lähteet== == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006) Luokka:Kyyhkylinnut
Emil Maurice

Emil Maurice (19. tammikuuta 1897 Westermoor, Schleswig-Holstein, Saksa – 6. helmikuuta 1972 München) oli Saksan kansallissosialistisen työväenpuolueen varhainen jäsen, Adolf Hitlerin autonkuljettaja, henkivartija ja ystävä. Hän oli SA-joukkojen ensimmäinen johtaja 1920–1921. Vaikka Maurice oli mukana perustamassa SS-joukkoja, hänen uransa hiipui ja hänen korkeimmaksi SS- arvokseen jäi Oberführer. Maurice oli ammatiltaan kelloseppä, mutta hän löysi uuden kutsumuksensa Hitlerin johtamasta kansallissosialistisesta puolueesta. Kun SA-joukot perustettiin 1920, hänestä tuli sen ensimmäinen johtaja. 1922 hänestä tuli Hitlerin SA-henkivartiokaartin Stabswachen johtaja. Maurice oli mukana myös epäonnistuneessa oluttupavallankaappauksessa 1923 ja suoritti rangaistusta Landsbergin vankilassa yhtä aikaa Hitlerin kanssa. Hitler aloitti kirjansa Taisteluni sanelemisen Mauricelle. Työtä jatkoi Rudolf Hess. Vuonna 1925 Maurice ja Hitler perustivat Stabswachen uudella nimellä Stosstrupp Adolf Hitler, joka myöhemmin samana vuonna nimettiin Schutzstaffeliksi (SS). Hitleristä tuli tuolloin SS-mies no 1 ja Mauricesta no 2. Hän sai myös tittelin SS-Führer, vaikka SS:n johtajaksi astui ensimmäinen Reichsführer-SS Julius Schreck. Mauricen ura kuitenkin hiipui. Heinrich Himmleristä tuli aikanaan SS:n vaikutusvaltaisin johtaja. Mauricesta puolestaan tuli käsityöläisten killan johtaja. Heikkoa menestystä natsi-Saksassa on selitetty muun muassa sillä, että hänellä sanottiin olleen lyhyt suhde Hitlerin sisarentyttären Geli Raubalin kanssa. Toinen syy saattaa olla se, että Hitler epäili tumman ja kiharahiuksisen Mauricen olleen osaksi juutalainen. ==Aiheesta muualla== *Artikkeli Emil Mauricesta (Spartacus Educational) *Kirja-arvostelu "Hitler's Jewish Soldiers", Brian Mark Rigg Luokka:SS- sotilaat Luokka:SA-johtajat Luokka:Autonkuljettajat Luokka:Vuonna 1897 syntyneet Luokka:Vuonna 1972 kuolleet
Mynni Luukkainen

Mynni Luukkainen (s. 27. syyskuuta 1981 JyväskyläKeskisuomalainen 18.1.2015 sivu 16.) on suomalainen muusikko. Hän on tunnettu Sotajumala-yhtyeen laulajana, johon hän liittyi heinäkuussa 2005, oltuaan ensin yhtyeen sessiomuusikkona vuodesta 2004 lähtien. Luukkainen toimii yhtyeen kappaleiden pääasiallisena sanoittajana. Hänellä oli myös kaksi jo lopettanutta yhtyettä, Unveiled ja Obscurant, joissa hän toimi laulaja-kitaristina sekä säveltäjänä ja sanoittajana. Vuonna 2002 Luukkainen liittyi Hornaan yhtyeen kysyttyä häntä soittamaan bassoa kiertueelle. Hän toimi yhtyeessä basistina vuosia 2002–2007, kunnes siirtyi soittamaan kitaraa vuonna 2008. Hornassa ja Unveiledissä hänet tunnetaan taiteilijanimellä Infection. Luukkainen tunnetaan voimakkaasta ja matalasta murinalaulustaan, sekä karusta ulkonäöstään. Alghazanth-yhtyeessä hän soitti kitaraa vuosina 2002–2005 ja Ajattaran kitaristina hän toimi taiteilijanimellä Tartunta vuodesta 2009 aina yhtyeen lopettamiseen vuonna 2012. Luukkainen palasi yhtyeeseen sen aktivoiduttua uudelleen vuonna 2016. Lisäksi Luukkainen on toiminut sessiojäsenenä orkestereissa Funeris Nocturnum, Enter My Silence, Black Sun Aeon, Deathbound sekä Behexen. Hän on myös toiminut vierailevana muusikkona Petri Nygårdin, Baptismin, Before the Dawnin, Enochian Crescentin ja Stam1nan konserteissa. Luukkainen mainitsee tärkeimmiksi musiikillisiksi vaikuttajikseen Phil Anselmon ja Panteran, Kerry Kingin ja Slayerin, Chuck Schuldinerin ja Deathin, Glenn Danzigin ja Misfitsin, GG Allinin, Rob Zombien, Bolt Throwerin, Mardukin, Darkthronen, Emperorin, Dissectionin, Deiciden, Necrophagian, Hypocrisyn, Pekka Siitoimen sekä Saatanan. Muusikon uran kannalta hänelle tärkeitä albumeita ovat Metallican Ride the Lightning, Panteran Vulgar Display of Power, Far Beyond Driven, ja the Great Southern Trendkill, Slayerin South of Heaven, Bolt Throwerin War master, Deiciden Deicide, Legion ja Once Upon the Cross, Dissectionin Storm of the Light’s Bane, Mardukin Panzer Division Marduk sekä Hornan Hiidentorni. == Yksityiselämä == Luukkainen tunnetaan runsaasta tatuointimäärästään. Hän on päivätyössä myyjänä Levykauppa Äxän Jyväskylän toimipisteellä. Hän on aiemmin toiminut kokkina ja baarimikkona. Luukkaisen perheeseen kuuluu puoliso ja lapsi. ==Lähteet== == Aiheesta muualla == * http://www.sotajumala.fi/ * Luokka:Suomalaiset metallimusiikin laulajat Luokka:Suomalaiset metallimusiikin kitaristit Luokka:Suomalaiset metallimusiikin basistit Luokka:Vuonna 1981 syntyneet Luokka:Elävät henkilöt
Sosiaalidemokraattinen ryhmä

Sosiaalidemokraattinen ryhmä on Pohjoismaiden neuvostossa toimiva vasemmistolainen puolueryhmä. Sosiaalidemokraattiseen ryhmään kuuluu kahdeksan puoluetta, yksi jokaisesta neuvoston jäsenmaasta ja itsehallintoalueelta. Ryhmän tavoitteita ovat muun muassa pohjoismaisen hyvinvointimallin kehittäminen, Pohjoismaiden välinen yhdentyminen ja Pohjoismaiden kansainvälisen aseman vahvistaminen. Ryhmän puheenjohtajana on viimeksi toiminut islantilainen Helgi Hjörvar (2009–2013). ==Jäsenpuolueet== Ryhmän kahdeksasta jäsenpuolueesta neljä kuuluu myös Euroopan sosiaalidemokraattiseen puolueeseen (ESP). Viisi kuuluu Sosialistiseen internationaaliin. Grönlantilaiset ovat lisäksi internationaalissa tarkkailijana. Neuvoston sosiaalidemokraatit tekevät läheistä yhteistyötä Pohjolan ammatillisen yhteisjärjestön (NSF) ja vapaan sivistystyön järjestöjen kanssa. * Suomen sosiaalidemokraattinen puolue (SDP) * Samfylkingin (S) * Socialdemokratiet (S) * Norjan työväenpuolue (Det norske arbeiderpartiet) (A) * Ruotsin sosiaalidemokraattinen työväenpuolue (Sveriges socialdemokratiska arbetareparti) (s) * Ahvenanmaan sosiaalidemokraatit (Ålands socialdemokrater) (ÅSD) * Javnaðarflokkurin (Jvfl) * Siumut (Si) == Lähteet == == Aiheesta muualla == * Sosiaalidemokraattinen ryhmä Pohjoismaiden neuvoston sivuilla Luokka:Kansainväliset vasemmistolaiset järjestöt Luokka:Pohjoismaiden neuvosto
Salibandyn naisten Euroopan-mestaruuskilpailut 1995

Salibandyn naisten Euroopan-mestaruuskilpailut 1995 järjestettiin Sveitsissä yhtä aikaa miesten kilpailuiden kanssa. Ne olivat avoimet Euroopan- mestaruuskilpailut, johon osallistui yksi Euroopan ulkopuolinen maa, Japani. Kisat olivat samalla naisten ensimmäinen kansainvälinen arvoturnaus. Turnauksessa oli mukana kymmenen joukkuetta, jotka oli jaettu kahteen lohkoon. Molempien lohkojen kaksi parasta pääsivät välieriin. Mestaruuden vei Ruotsi voittamalla loppuottelussa Norjan. Kolmanneksi sijoittui Suomi, joka voitti pronssiottelussa Sveitsin. == Alkulohkot == === Lohkon A sarjataulukko === === Lohkon A ottelutulokset === === Lohkon B sarjataulukko === === Lohkon B ottelutulokset === == Sijoitus- ja mitaliottelut == Sijat 9–10 Sijat 7–8 Sijat 5–6 Välierät Pronssiottelu Loppuottelu == Lopputulokset == # # # # # # # # # # == Katso myös == * Salibandyn Euroopan-mestaruuskilpailut * Salibandyn Euroopan-mestaruuskilpailut 1994 * Salibandyn Euroopan-mestaruuskilpailut 1995 == Lähteet == == Aiheesta muualla == * Kansainvälinen Salibandyliitto IFF - Women´s European Champions 1995 * Planet Floorball - Women Open European Championships 1995 1995 Luokka:Vuoden 1995 urheilu Euroopan-mestaruuskilpailut 1995
Kinks-Size

Kinks-Size on brittiläisen The Kinks -yhtyeen vuonna 1965 Yhdysvalloissa julkaistu albumi. ==Kappaleet== A-puoli #Tired of Waiting for You #Louie Louie #I've Got That Feeling #Revenge #I Gotta Move B-puoli # * Things Are Getting Better #I Gotta Go Now #I Am a Lover Not a Fighter #Come on Now #All Day and All of the Night ==Kokoonpano== *Ray Davies - kitara, laulu *Dave Davies - kitara, huuliharppu, kosketinsoittimet, laulu *Pete Quaife - basso *Mick Avory - rummut ==Lähteet== Luokka:The Kinksin albumit Luokka:Vuoden 1965 albumit
Voimakone

Voimakone () on kone, joka muuttaa muita energian muotoja, esimerkiksi lämpöä tai sähköenergiaa, mekaaniseksi energiaksi, ja tuottaa näin jonkin koneen käyttövoiman. Esimerkiksi auton polttomoottori on auton voimakone. Myös sähkömoottori on sähköverkosta energiansa saava voimakone. Voimakoneen vastapari on kuormakone tai työkone (). Se on kone, joka saa käyttövoimansa voimakoneen tuottamasta mekaanisesta energiasta. Kuormakoneita ovat esimerkiksi erilaiset pumput ja työstökoneet. Sähkövoimakone eli aggregaatti puolestaan on moottorin ja sähkögeneraattorin yhdistelmä, jossa moottori toimii voimakoneena ja generaattori kuormakoneena. Historiallisesti voimakone- termiä on käytetty laivatekniikassa laivan pääkoneena käytetystä höyrykoneesta.Tekniikan käsikirja, osa 1, sivu 655, 1942 Gummerus Jyväskylä Nykyäänkin termillä voimakone voidaan viitata erityisesti kulkuneuvon pääkoneeseen; auton polttomoottoria kutsutaan voimakoneeksi ja auton puhaltimen moottoria apulaitteeksi, vaikka teknisesti molemmat ovat voimakoneita. ==Katso myös== *Lämpövoimakone ==Lähteet== Luokka:Moottorit
Cankuzon provinssi

Cankuzon provinssi on Burundin 17 provinssista itäisin. Provinssi rajoittuu idässä Tansaniaan, lounaassa Ruyigin provinssiin, idässä Karuzin provinssiin ja luoteessa Muyingan provinssiin. Myös sen pääkaupungin nimi on Cankuzo. Vuonna 2007 Cankuzon provinssin väkiluvuksi arvioitiin 209 000 henkeäBevölkerungsstatistik.de. Sen pinta-ala on 1 964,54 km². ==Kunnat== Cankuzon provinssi jakautuu viiteen kuntaanCankuzon provinssin kartta. * Cankuzo * Cendajuru * Gisagara * Kigamba * Mishiha == Lähteet == Luokka:Burundin provinssit
Wilhelm Peters

Wilhelm Karl Hartwich Peters (22. huhtikuuta 1815 Koldenbüttel-20. huhtikuuta 1883 Berliini) oli saksalainen luonnontieteilijä ja tutkimusmatkailija. Peters opiskeli lääke- ja luonnontiedettä ensin Kööpenhaminan yliopistossa, sitten Friedrich-Wilhelms-Universitätissä Berliinissä. Hänet promovoitiin 1838, jonka jälkeen hän suoritti 18 kuukautta kestäneen tutkimusmatkan Välimeren seudulle yhdessä Henri Milne-Edwardsin kanssa. Palattuaan Berliiniin Peters toimi saksalaisen fysiologin ja meribiologin Johannes Peter Müllerin assistenttina. Müllerin ja Alexander von Humboldtin aloitteesta päätettiin tehdä tutkimusmatka Afrikkaan. Syyskuussa 1842 retkikunta lähti kohti Angolaa, jonka kautta se saapui Mosambikiin kesäkuussa 1843. Matka jatkui Sansibariin, Komoreille, Madagaskarille ja Etelä-Afrikkaan. 1847 Peters palasi Berliiniin Intian ja Egyptin kautta mukanaan valtava kokoelma luonnonhistoriallisia näytteitä, etupäässä kaloja ja matelijoita. Hän laati matkasta raportin Naturwissenschaftliche Reise nach Mossambique. 1847 Petersille myönnettiin prosektorin oppituoli Berliinin yliopiston anatomian laitoksessa. 1856 hänet siirrettiin Berliinin yliopiston eläintieteellisen museon johtajan Martin Lichtensteinin assistentiksi, ja tämän kuoltua vuonna 1857 Peters nimitettiin hänen tilalleen johtajaksi. Peters nimesi suuren määrän eläimiä, linnuista mosambikinkaijan (Poicephalus cryptoxanthusZoonomen ja rusko-otsalepinkäisen (Prionops scopifrons)ITIS. == Teoksia == * Observationes ad anatomiam Cheloniorum, väitöskirja, Berliini 1838. * Naturwissenschaftliche Reise nach Mossambique, auf Befehl seiner Majestät des Königs Friedrich Wilhelm IV. in den Jahren 1842 bis 1848 ausgeführt, Berliini 1852-1868. * Die Heidflächen Norddeutschlands, Hannover 1862. * Handbuch der Zoologie, yhdessä Julius Victor Carusin ja Carl Eduard Adolph Gerstäckerin kanssa, Leipzig 1863-1875. == Lähteet == Luokka:Saksalaiset tutkimusmatkailijat Luokka:Saksalaiset eläintieteilijät Luokka:Saksalaiset ornitologit Luokka:Vuonna 1815 syntyneet Luokka:Vuonna 1883 kuolleet
Lemaitre

Lemaître tai Lemaitre on ranskalainen sukunimi, joka tarkoittaa ”isäntää”. Tunnettuja henkilöitä tällä sukunimellä ovat muun muassa: * Georges Lemaître (1894–1966), belgialainen pappi ja tähtitieteilijä * Jules Lemaître (1853–1914), ranskalainen kriitikko ja näyttelijä * Christophe Lemaitre (s. 1990), ranskalainen pikajuoksija * Pierre Lemaitre (s. 1951), ranskalainen kirjailija ja käsikirjoittaja Muita merkityksiä * Fridmanin–Lemaîtren–Robertsonin–Walkerin metriikka, kosmologinen metriikka * Lemaitre, norjalainen indietronica-yhtye Luokka:Täsmennyssivut
Luonnollinen kieli

Luonnollinen kieli on kieli, jolla ihmiset yleisesti kommunikoivat keskenään ja joka on kehittynyt ja siirtynyt sukupolvelta toiselle osana normaalia sosiaalista kanssakäymistä. Tällaista kieltä kutsutaan luonnolliseksi erotukseksi toisaalta formaaleista kielistä (kuten ohjelmointikielet), toisaalta keinotekoisista kielistä (kuten esperanto). Luonnollinen kieli on ”luonnollista” kolmessa eri mielessä: 1) Kieli on syntynyt ja kehittynyt luonnollisesti tuhansien vuosien ajan ja muovautunut sellaiseksi, mikä kulloinkin on tarkoituksenmukaista; 2) Ihmislapsi on omaksunut kielen luontaisesti, ilman muodollista opetusta, kanssakäymisessä muiden ihmisten kanssa; ja 3) Ihmiset käyttävät kieltä yhteydenpitovälineenä ja hahmottavat sen avulla ympäröivän maailman verbaalisesti ja/tai viittoen. Luonnollisia kieliä ovat paitsi verbaaliset myös viitotut kielet, jotka ovat syntyneet ja kehittyneet kuurojen keskuudessa. Kaikilla luonnollisilla kielillä on oma sanastonsa tai viittomistonsa ja rakenteensa eli kielioppinsa. Toisaalta jokainen yksittäinen luonnollinen kieli muuttuu vääjäämättömästi aikojen kuluessa käyttäjiensä keskuudessa, ja siitä syntyy samaan kieleen eri murteita. Useita kieliä käyttävät monikieliset ihmiset saattavat puolestaan yhdistellä myös eri kieliryhmiin kuuluvien kielten sanastoja ja rakenteita toisiinsa. Näin kielten kontakteista voi syntyä aikojen kuluessa luonnollisia kontaktikieliä, pidgineitä. ==Lähteet== Luokka:Kielitiede
Lifeform;Dead

__NOTOC__ Lifeform;Dead on suomalaisen death metal -yhtye Obscurantin ensimmäinen albumi. Se julkaistiin vuonna 2002. == Kappaleet == # # # # # # # # # # == Kokoonpano == * Mynni Luukkainen – laulu, kitara * Honkanen – basso * Kaakkolahti – kitara * Simonen – syntikka * Järvinen – rummut == Arvostelut == * Metal.de: 7/10Metal.de: Review * Imperiumi: 6½/10 == Lähteet == == Aiheesta muualla == * * Luokka:Vuoden 2002 esikoisalbumit Luokka:Obscurantin albumit
First Degree Suicide

First Degree Suicide on suomalaisen death metal -yhtye Obscurantin toinen albumi. Se julkaistiin vuonna 2006. ==Kappaleet== # # # # # # # # # ==Kokoonpano== * Mynni Luukkainen – laulu, kitara, basso * Kaakkolahti – kitara * Simonen – syntetisaattori * Järvinen – rummut == Arvostelut == * Imperiumi: 8/10 ==Lähteet== == Aiheesta muualla == * * Luokka:Obscurantin albumit Luokka:Vuoden 2005 albumit
Obscurant

Obscurant on suomalainen, englanninkielistä melodista death metalia soittava yhtye, joka on perustettu vuonna 2000 Mynni Luukkaisen sooloprojektina. Obscurant kiinnitettiin Woodcut Recordsille vuonna 2001. Obscurant on julkaissut kaksi studioalbumia. == Jäsenet == * Mynni Luukkainen – laulu, kitara * Viljanen – bassokitara * Simonen – syntikka * Pakkanen – rummut * Rautio – kitara == Diskografia == * * Luokka:Suomalaiset death metal -yhtyeet
Kesäparalympialaiset 1996

Kesäparalympialaiset 1996 järjestettiin saman vuoden olympialaisten tavoin Atlantassa, Yhdysvalloissa. Kisat pidettiin 16. elokuuta–25. elokuuta. Ensimmäistä kertaa paralympialaisten historiassa kisoissa kilpaili myös älyllisesti vammaisia. Yhteensä paralympialaisiin osallistui 3 259 urheilijaa 104 maasta. Näistä 56 oli älyllisesti vammaisia. He osallistuivat uintilajeihin ja yleisurheiluun. Kisoissa kilpailtiin 20 lajissa, joista kolme - squash, purjehdus ja pyörätuolirugby - oli näytöslajeina. Kisoissa tehtiin kaiken kaikkiaan 269 uutta maailmanennätystä. == Mitalitaulukko TOP-10 == 1 46 46 65 157 2 42 37 27 106 3 40 58 51 149 4 39 42 41 122 5 39 31 36 106 6 35 29 31 95 7 24 21 24 69 8 17 11 17 45 9 16 13 10 39 10 14 10 13 37 30 4 5 4 13 == Kuvagalleria == Kuva:59 ACPS Atlanta 1996 Open Ceremony Australian Team.jpg|Australian joukkue avajaisissa. Kuva:Athletics venue during the 1996 Paralympic Games.jpg|Olympiastadion Kuva:22 ACPS Atlanta 1996 Cycling Sandra Smith Terri Poole.jpg|Pyöräilyn mitalisteja. Kuva:Swimming Atlanta Paralympics (28).jpg|Uintia Kuva:190896 - Alison Mosely defends vs USA Women's wheelchair basketball - 3b - Scan.jpg|Pyörätuolikoripalloa Kuva:71 ACPS Atlanta 1996 Track Paul Wiggins.jpg|Pyörätuolikelausta Kuva:Wheelchair tennis Atlanta Paralympics (3).jpg|Pyörätuolitennistä == Lähteet == == Aiheesta muualla == * Official website of the Paralympic Movement * 1996 Paralympics Overview *
Ifimedeia

Ifimedeia (, ) oli kreikkalaisessa mytologiassa Triopaan tytär, jonka tämä antoi vaimoksi veljelleen Aloeukselle. Ifimedeia oli kuitenkin rakastunut Poseidoniin ja teki retkiä meren ääreen kastaakseen kätensä aaltoihin ja valuttaen veden helmoihinsa. Niin hän tuli raskaaksi ja synnytti aloadit, Otoksen ja Efialteen, jotka kantoivat hänen miehensä nimeä.Apollodoros: Bibliotheke ('Kirjasto') 1.7.4 (engl. käännös).Hesiodos: Gynaikon katalogos ('Naisten luettelo') frag. 6 (engl. käännös).Hyginus: Fabulae xxviii (engl. käännös). Traakialaiset kaappasivat myöhemmin Ifimedeian ja hänen tyttärensä Pankratiin Dionysoksen orgioista ja veivät heidät mukanaan. Aloeus lähetti poikansa etsimään vaimoaan ja tytärtään, ja nämä voittivatkin traakialaiset taistelussa ja toivat äitinsä ja sisarensa takaisin.Diodoros Sisilialainen: Historian kirjasto 5.50.4–51.2 (engl. käännös). Ifimedeian hauta oli nähtävillä Anthedonissa,Pausanias: Periegesis tes Hellados ('Kreikan kuvaus') 9.22.6 (engl. käännös). ja häntä palvottiin sankarittarena Mylasassa.Pausanias: Periegesis tes Hellados ('Kreikan kuvaus') 10.28.8 (engl. käännös). == Lähteet == Luokka:Kreikkalainen mytologia
Ruyigin provinssi

Ruyigin provinssi on yksi Burundin 17 provinssista, ja se sijaitsee maan kaakkoisosassa. Provinssi rajoittuu idässä Tansaniaan, etelässä Rutanan provinssiin, lännessä Gitegan provinssiin, luoteessa Karuzin provinssiin ja koillisessa Cankuzon provinssiin. Myös sen pääkaupungin nimi on Ruyigi. Vuonna 2007 Ruyigin provinssin väkiluvuksi arvioitiin 387 000 henkeäBevölkerungsstatistik.de. Sen pinta-ala on 2 338,88 km². ==Kunnat== Ruyigin provinssi jakautuu seitsemään kuntaanRuyigin provinssin kartta. * Butaganzwa * Butezi * Bweru * Gisuru * Kinyinya * Nyabitsinda * Ruyigi == Lähteet == Luokka:Burundin provinssit